ᱫᱤᱯᱤᱠᱟ ᱯᱟᱱᱰᱮ ᱥᱤᱝ

ᱫᱤᱯᱤᱠᱟ ᱯᱟᱱᱰᱮ ᱥᱤᱝ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱱᱚᱣᱟ ᱢᱚᱦᱟᱜᱟᱢᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟ ᱾ ᱫᱤᱯᱤᱠᱟ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱥᱩᱛᱨᱮᱛ ᱦᱚᱸ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱫᱤᱯᱤᱠᱟ ᱯᱟᱱᱰᱮ ᱥᱤᱝ ᱟᱜ ᱡᱟᱱᱟᱢ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱨᱮ ᱢᱤᱫ ᱨᱟᱡᱽᱟᱹᱨᱤ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱭᱳ ᱫᱚ ᱯᱨᱚᱛᱤᱵᱷᱟ ᱯᱟᱱᱰᱮ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱛᱤᱨᱞᱟᱹ ᱣᱤᱝ ᱨᱤᱱᱤᱡ ᱟᱭᱟᱨ ᱯᱨᱚᱫᱮᱥ ᱯᱟᱨᱥᱮᱛ ᱠᱟᱱᱟᱭ, ᱚᱠᱚᱭᱟᱜ ᱧᱩᱛᱩᱢ ᱫᱚ 'ᱢᱚᱦᱤᱞᱟ ᱠᱚᱝᱜᱽᱨᱮᱥ' ᱠᱟᱱᱟᱭ ᱾ ᱩᱱᱤᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱨᱢᱟ ᱫᱚ ᱨᱟᱺᱪᱤ ᱨᱮ ᱵᱤᱛᱟᱹᱣ ᱠᱮᱫᱼᱟ ᱾ ᱩᱱᱤᱫᱚ ᱑᱙᱙᱔ᱼ᱙᱗ ᱥᱟᱞ ᱨᱮ ᱥᱮᱱᱴ ᱡᱮᱵᱤᱭᱟᱨ ᱠᱚᱞᱮᱡᱽ, ᱨᱟᱺᱪᱤ ᱠᱷᱚᱱ ᱡᱤᱣᱤ ᱥᱟᱬᱮᱥ ᱨᱮ ᱵᱤᱮᱥᱥᱤ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱼᱟ ᱾ ᱩᱱᱤᱫᱚ ᱑᱙᱙᱘ᱼ᱒᱐᱐᱐ ᱥᱟᱞ ᱨᱮ ᱡᱮᱵᱤᱭᱟᱨ ᱤᱱᱥᱴᱤᱴᱭᱩᱴ ᱚᱯᱷ ᱥᱚᱥᱟᱞ ᱥᱟᱨᱵᱤᱥ, ᱨᱟᱺᱪᱤ ᱠᱷᱚᱱ ᱮᱢᱵᱤᱮ ᱼ ᱤᱱᱯᱷᱚᱨᱢᱮᱥᱚᱱ ᱴᱮᱪᱱᱚᱞᱚᱡᱤ ᱨᱮᱱᱟᱜ ᱦᱚᱸ ᱛᱟᱭᱚᱢ ᱠᱮᱫᱮᱭᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱒᱐᱐᱘ᱼ᱒᱐᱑᱑ ᱥᱟᱞ ᱨᱮ ᱠᱚᱼᱳᱯᱨᱮᱴᱤᱵᱽ ᱠᱚᱞᱮᱡᱽ, ᱡᱟᱢᱥᱮᱫᱽᱯᱩᱨ ᱠᱷᱚᱱ ᱮᱞᱮᱞᱵᱤ ᱨᱮᱱᱟᱜ ᱮ ᱯᱟᱲᱦᱟᱣ ᱠᱮᱫᱼᱟ ᱾

ᱟᱡᱟᱜ ᱵᱟᱯᱞᱟ ᱫᱚ ᱚᱣᱚᱫᱷ ᱵᱤᱦᱟᱨᱤ ᱥᱤᱝ ᱤᱡ ᱵᱮᱴᱟ ᱨᱚᱛᱱᱮᱥ ᱠᱩᱢᱟᱨ ᱥᱤᱝ, ᱟᱭᱟᱨ ᱢᱚᱱᱛᱨᱤ, ᱫᱮᱦᱟᱛ ᱩᱛᱷᱱᱟᱹᱣ, ᱵᱤᱦᱟᱨ ᱥᱚᱨᱠᱟᱨ ᱟᱨ ᱔ ᱫᱷᱟᱹᱣ ᱵᱤᱫᱷᱟᱭᱚᱠ, ᱢᱚᱦᱟᱜᱟᱢᱟ, ᱡᱷᱟᱨᱠᱷᱚᱸᱰ ᱠᱷᱚᱱ ᱦᱩᱭ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:᱑᱙᱗᱖ ᱡᱟᱱᱟᱢ